આ પ્રયોગની કોર્મિશયલ સફળતા પર ઘણો મોટો મદાર રહેલો છે. હાલમાં Bell તથા Terrafugia જેવી વિવિધ કંપનીઓએ આવી ફ્લાઇંગ કાર બનાવવાના પ્રયાસ કર્યા છે. અમુક કંપનીઓ ઇલેક્ટ્રિક કાર બનાવી રહી છે તો અમુક પેટ્રોલવાળી બનાવી રહી છે. એકંદરે એકસાથે ત્રણેક જણાને લઇ જઇ શકે એવી ફ્લાઇંગ ટેક્સી બજારમાં ત્રણથી સાત લાખ ડોલરમાં વેચાતી થશે. આ કાર પ્લેન કે હેલિકોપ્ટર કરતા વધારે સરળ એટલા માટે હશે કે હવામાં પણ ઊડી શકશે અને રોડ પર પણ દોડી શકશે. તેથી લોકોને ઘર સુધીની સેવા આપી શકાશે. આ ઉપરાંત આ કાર હેલિકોપ્ટર કરતા ઓછી ઊંચાઈએ ઓછા અંતર માટે, જરૂર પડે કે તુરત હાજર થાય તેવી સુવિધા સાથે તથા ઓછી સ્પીડે જશે. બાકી હોય તો ઉચ્ચ મધ્યમવર્ગીય માણસ આ કારને પોતાના ઘરમાં પણ પાર્ક કરી શકે છે.